messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  Põhjused, miks nii palju liikmeid korraga lahkus, on liikmete endi sõnul igalühel erinevad. Ent ühise põhjusena tuuakse välja seda, et IRL ei ole enam see erakond, kuhu kunagi astuti. Endine riigikogu liige Kadri Jäätma. Erakonna liikmest ei sõltu mitte midagi, sellepärast et otsuseid teeb ikkagi väga väike grupp ja väga väike grupp iseenda huvides, mitte sellest, et mis oleks nagu Eestile hea või mis oleks need eesmärgid, mille poole me peaksime ühiselt liikuma. Viimane suurkogu oli see, et noh, ikkagi vaadata ja proovida, et kuidas, et kas on võimalik uuesti nagu aatelis inimesi erakonna etteotsa saada ka, aga kahjuks on see rong läinud. Viitseadmiral Tarmo kõuts, kes enam poliitikas jätkata ei plaani, ütles, et probleem on palju laiem kui ainult ühe erakonna sees toimuv. Tema sõnul tunnevad paljud inimesed Eesti poliitilisel maastikul ennast ebamugavalt, sest on tekkinud selge eraldatus ja lõhe päevapoliitika ja rahva vahel. Kõuts ütles, et ei usu, et IRL-i uus esimees Urmas Reinsalu suudaks erakonna käitumismalle muuta. Kahtlemata Urmas Reinsalu on hea poliitik kuid antud situatsioonis ikkagi ilmselgelt ei ole see küllaldane, et viia erakond nagu sellest üldisest tendentsist välja. Selleks on vaja meeskonda ja see meeskond, mis on kogunenud erakonna nagu etteotsa ilmselgelt ei suuda käituda teistmoodi, kui on juba välja kujunenud üldine käitumismall. IRL-i esimees Urmas Reinsalu ütles, et erakonna juhtimine on kindlates kätes ja seda tehakse liikmeid kaasates. Reinsalu ei nõustunud erakonnast välja astunud inimeste öelduga, et erakonda juhib vaid väike grupp inimesi ja erakonna loosungid on populistlikud. Paar päeva tagasi sain ma trükist Isamaa 92. aasta valimisprogrammi, kus on päris huvitav vaadata seda, kuidas 20 aasta jooksul Eesti riigi ülesehitus üldjoontes on vastav sellele nägemusele, mida toona esimestel vabadel riigikogu valimistel Isamaa valimisliiduna välja pakkus. Poliitikat ei saa kindlasti teha lihtsustatud loosungite ja lahmimisega ja mul on kurb meel, et selle avalduse autorid sellest ei suutnud sellele kiusatusele vastu seista. IRL-i eestseisuse liige Ken-Marti Vaher nentis, et erakonda kuulumine on vabatahtlik ning inimestel on õigus sealt ka lahkuda. Tema sõnul töötavad nii uus erakonna esimees kui juhtorganid üheselt selle nimel, et viia valitsuses ellu ideed, mida valijatele lubati. IRL kasvab üha enam kokku on kindlasti inimesi, kes valivad teise tee, nendele ei saa kuidagi seda ju panna pahaks. Samas on väga oluline see, et inimesed loomulikult vastutavad oma tegude eest ja aitavad minu hinnangul kõige rohkem kaasa oma ideedega siis, kui nad ikkagi väljendavad seda mingisuguses meeskonnas.
messages: user
messages: IRL-st lahkub 60 liiget.
messages: assistant